Salvete iterumque salvete, Auditores Humanissimi , festo die anni- 

 versario Academiae Lugduno-Batavae , cuius lucem civitati huic literariae 

 bonis auspiciis adfulsisse laetamur! 



Gratulor vobis et omnibus, quotquot literis et humanitati favent, quot- 

 quot animorum culturae hominumque tarn publicae quam privatae felicitati 

 bene cupiunt, solemnem hunc laetumque diem, natalem Academiae du- 

 centesimum septuagesimum quintum. 



Quam quidem longam annorum seriem cogitare vix possumus, quin 

 laetis piisque animi sensibus laudes celebremus Dei, summi et supremi 

 rerum humanarum omnium moderatoris, ad cuius providam curam turn 

 alia beneficia , turn sartam tectamque referri oportet hanc , nobis dilectissi- 

 mam, eruditionis, doctrinae et sapientiae scholam. 



Itaque Tu Deus ter optime maxime, quern Academiae nostrae conditorem 

 veneramur, conservatorem fautoremque benignissimum , Tu non dedigneri s 

 nostras accipere grates nostrisque adnuere votis, quae pro perpetua huius 

 scholae salute facimus. 



Ad Te Academiae, in rebus quoqne adversis, quae subinde perniciem 

 et interitum niinabantur, servatae et adhuc antiquam suam famam tuentis, 

 laus omnis ac gloria redeat ! 



Tu nobis rebusque nostris pergas esse propitius ! 



Placeat Tibi, precamur, ut, post quinque lustra denuo expleta , haec 

 nobis et qui in nostrum succedent locum, Te duce et auspice, contingat 

 felicitas, ut Academia nostra sospes, amplificata, ubi opus erit, reformata 

 novoque splendore ornata, festum saeculare tertium, sereno ac hilari vultu, 

 sit celebratura! 



